smcproject/ml-wiki-sentences huggingface dataset:
തിക്കുറിശ്ശി സുകുമാരൻ നായരുടെ നാടകങ്ങളിലൂടെ പതിനേഴാംവയസ്സിൽ നാട്ടുകാരുടെയും വീട്ടുകാരുടെയും എതിർപ്പിനെ അവഗണിച്ച് ജീവിതപ്രാരബ്ധങ്ങൾ മൂലം നാടകാഭിനയത്തിലേക്ക് കടന്നുവന്ന അമ്മിണിഅമ്മ പിന്നീട് മലയാള നാടകചരിത്രത്തിന്റെ ഭാഗമായി.1943ൽ തൃപ്പൂണിത്തുറ രാഘവമേനോന്റെ 'പൂക്കാരി' എന്ന നാടകത്തിലെ ലീലയുടെ വേഷമിട്ട് വേദിയിലെത്തിയ അമ്മിണിഅമ്മ തിക്കുറിശ്ശിയുടെ നാടകത്തിൽ സുഭഗയായി ചായമിട്ടു.
തുടർന്ന് ഒട്ടേറെ നാടകങ്ങളിൽ അഭിനയിച്ച അമ്മിണിഅമ്മ  23-ാമത്തെ വയസ്സിൽ കലാനിലയത്തിലെത്തി.
ഒരു പതിറ്റാണ്ടുകാലം രക്തരക്ഷസ്സിലെ പോലീസ് കമ്മീഷണറുടെ മകളായ കൃഷ്ണകുമാരിയുടെ വേഷം അമ്മിണിഅമ്മ അനശ്വരമാക്കി.
കായംകുളം കൊച്ചുണ്ണി, ഉമ്മിണിത്തങ്ക, രക്തരക്ഷസ്സ്, ഗുരുവായൂരപ്പൻ, കടമറ്റത്ത് കത്തനാർ, ശ്രീഅയ്യപ്പൻ, ഇളയേടത്തുറാണി, നാരദൻ തുടങ്ങി ഒട്ടേറെ നാടകങ്ങളിൽ പ്രധാന സ്ത്രീകഥാപാത്രമായി.
നീലക്കുയിൽ സിനിമയിലെ അഭിനയം ശ്രദ്ധേയമായിരുന്നു.
പുരസ്കാരങ്ങൾ അഭിനയത്തിനുള്ള കേരള സംഗീത നാടക അക്കാദമി അവാർഡ് (1970) തിരുവിതാംകൂർ ദേവസ്വത്തിന്റെ കലാരത്ന അവാർഡ് തിരുവിതാംകൂർ രാജാവിന്റെ പ്രത്യേക പുരസ്കാരം പുറം കണ്ണികൾ
കൊടുങ്ങല്ലൂർ അമ്മിണിഅമ്മ: അരങ്ങ് നിറഞ്ഞാടിയ നായിക Archived 2012-02-29 at the Wayback Machine .
അവലംബം ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമ്മിണി അമ്മ, കൊടുങ്ങല്ലൂർ (1925 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കൊടുങ്ങല്ലൂർ കളരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Kodungallur_Kalari
ചരിത്രത്തിന്റെ ഇങ്ങേത്തയ്ക്കലും കൊടുങ്ങല്ലൂർ അതിന്റെ പാരമ്പര്യം തുടരുകയയിരുന്നു.
അതിനുദാഹരണമാണു ഏ.
ഡി. 1800 - 1900 കാലയളവിൽ വളരെ പ്രശസ്തമായ കൊടുങ്ങല്ലൂർ കളരി
കൊടുങ്ങല്ലൂർ കളരി നളന്ദ തക്ഷശില സർവ്വകലാശാലകൾപോലെ ലോകപ്രശസ്തമായിരുന്നു.
കൊടുങ്ങല്ലൂരിലെ കോവിലകങ്ങളിൽ സകല വിജ്ഞാനം തേടി ദൂരദേശങ്ങളിൽ നിന്നുവരെ വിദ്യാർത്ഥികൾ എത്തുമായിരുന്നു.
കൊടുങ്ങല്ലൂർ തമ്പുരാക്കന്മാരുടെ ശിക്ഷണത്തിൽ വൈദ്യം , തർക്കം , ജ്യോതിഷം , വ്യാകരണം , മീമാംസ , എന്നിങ്ങനെ വിജ്ഞാനത്തിന്റെ സർവ്വശാഖകളിലും ജാതിമതഭേതമന്യേ ഒട്ടനവധി പ്രതിഭകളെ വാർത്തെടുത്തിട്ടുണ്ട്‌.
വെണ്മണി പ്രസ്ഥാനം എന്ന മലയാള കാവ്യശാഖ കൊടുങ്ങല്ലൂർ കളരിയുടെ സംഭാവനയായിരുന്നു.
കൊടുങ്ങല്ലൂർ കുഞ്ഞിക്കുട്ടൻ തമ്പുരാന്റെ മഹാഭാരതം തർജ്ജമയും ഈ കാലയളവിലായിരുന്നു.
കൊടുങ്കാറ്റ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kodumkaattu
എവർഷൈൻ പ്രൊഡക്ഷൻസിന്റെ ബാനറിൽ തിരുപ്പതി ചെട്ടിയാർ നിർമ്മിച്ച് ജോഷി സംവിധാനം ചെയ്ത് 1983ൽ പ്രദർശനത്തിനെത്തിയ ചലച്ചിത്രമാണു് കൊടുങ്കാറ്റ് .
കൊച്ചിൻ ഹനീഫയുടെ കഥയ്ക്കു പാപ്പനംകോട്‌ ലക്ഷ്മണൻ തിരക്കഥയും സംഭാഷണവുമെഴുതി.
പ്രേം നസീർ , രാജലക്ഷ്മി , മധു , ശ്രീവിദ്യ , മമ്മൂട്ടി , സുമലത , ശങ്കർ , പൂർണ്ണിമ ജയറാം , മോഹൻലാൽ , ജലജ , ജോസ് പ്രകാശ് , കൊച്ചിൻ ഹനീഫ , പ്രതാപചന്ദ്രൻ , അനുരാധ , ബാലൻ കെ. നായർ , കെ.പി. ഉമ്മർ , രവീന്ദ്രൻ , ഭീമൻ രഘു തുടങ്ങിയവരായിരുന്നു അഭിനേതാക്കൾ .
അവലംബം ↑ കൊടുങ്കാറ്റ് (1983) -www.malayalachalachithram.com ↑ കൊടുങ്കാറ്റ് (1983) -malayalasangeetham.info
കൊടുങ്ങല്ലൂർ കുഞ്ഞിക്കുട്ടി തമ്പുരാട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2024 മാർച്ച്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കൊടുങ്ങല്ലൂരിലെ ജനങ്ങൾക്കിടയിൽ അന്ന് നിലനിന്നിരുന്ന അനാചാരങ്ങൾക്കും അസമത്വങ്ങൾക്കുമെതിരായി പോരാടി കേരള സമൂഹത്തിൽ പരക്കെ ത്തന്നെ പ്രശസ്തി നേടിയ മഹത് വ്യക്തിയാണ് കൊടുങ്ങല്ലൂർ ചിറക്കൽ കോവിലകത്തെ കുഞ്ഞിക്കുട്ടി തമ്പുരാട്ടി.
കൊടുങ്ങല്ലൂരിന്റെ മക്കൾക്ക് അവർ നൽകിയ വിദ്യാഭ്യാസ സഹായങ്ങൾ വളരെ വലുതാണ്.
കൊടുങ്ങല്ലൂരിലെ ഗവ.
ബോയ്സ് സ്കൂളിൽ പഠനം പൂർത്തിയാക്കിയ അവർ പിൽക്കാലത്ത് കൊടുങ്ങല്ലൂരിന്റെ വിദ്യാഭ്യാസത്തിന് ഏറെ പ്രാധാന്യം നൽകി.
കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ ഇംഗ്ലീഷ് വിലാസം https://ml.wikipedia.org/wiki/Kodungallur_Kunjikkuttan_Thampuran
പച്ച മലയാള‌ പ്രസ്ഥാനത്തിന്റെ വക്താവായിരുന്ന കവിയായിരുന്നു കേരളവ്യാസൻ എന്നറിയപ്പെടുന്ന കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ (ജീവിതകാലം: 18 സെപ്റ്റംബർ 1864 - 22 ജനുവരി 1913).
കൊടുങ്ങല്ലൂർ കോവിലകത്തിൽ പത്തൊമ്പതാം നൂറ്റാണ്ടിൽ ജീവിച്ചിരുന്നു.
നിമിഷകവി എന്ന പേരിലും അറിയപ്പെടുന്നു.
രാമവർമ്മ എന്നായിരുന്നു യഥാർത്ഥ പേര് .
വ്യാസമഹാഭാരതം പദാനുപദം , വൃത്താനുവൃത്തം പദ്യാഖ്യാനം ചെയ്തത് ഇദ്ദേഹമാണ് .
കേരളവ്യാസൻ എന്ന പദവി
വ്യാസമുനി 1095 ദിനങ്ങൾ കൊണ്ട് വൃത്തമൊപ്പിച്ചു ചിട്ടപ്പെടുത്തിയ മഹാഭാരതമഹാകാവ്യത്തെ അതേപടി മലയാളത്തിൽ പദാനുപദ വിവർത്തനം ചെയ്തു വൃത്തമൊപ്പിച്ചു ഭാഷാഭാരതം എന്ന പേരിൽ ശ്രീ കുഞ്ഞിക്കുട്ടൻ തമ്പുരാൻ മലയാളത്തിൽ പദ്യവൽക്കരിച്ചു  .
മഹാഭാരതത്തെ ഗദ്യ വിവർത്തനം ചെയ്ത വിദ്വാൻ കെ പ്രകാശം , താൻ കുഞ്ഞിക്കുട്ടൻ തമ്പുരാന്റെ പദ്യവിവർത്തനത്തെ ഗദ്യമാക്കുക മാത്രമാണ് ചെയ്തതെന്ന് പറഞ്ഞിട്ടുണ്ട് .
തമ്പുരാന്റെ പദ്യവിവർത്തനം വ്യാസമുനിയുടെ മഹാഭാരത സംസ്കൃതകാവ്യത്തിന്റെ മലയാള തത്തുല്യമാകുന്നു .
പദ്യത്തെ ഗദ്യമാക്കുവാൻ ഭാഷാവിദ്വാന്മാർക്കു പ്രയാസമില്ലാതെ സാധിച്ചേക്കും .
എന്നാൽ കഥയെ പദ്യമാക്കുക പ്രയാസം .
അതുതന്നെ വൃത്തമൊപ്പിച്ചെടുക്കുക കൂടുതൽ ദുഷ്‌കരമാണ് .
എന്നാലിടിവിടെ തമ്പുരാൻ ചെയ്തത് , സംസ്കൃതത്തിൽ 1095 ദിനങ്ങൾകൊണ്ട്  സാക്ഷാൽ വ്യാസമുനി വൃത്തമൊപ്പിച്ചു ചിട്ടപ്പെടുത്തിയ മഹാഭാരത മഹാകാവ്യത്തെ പദാനുപദമായി വിവർത്തനം ചെയ്തു , അതേ  വൃത്തത്തിൽ , അതേ  വാക്യാർത്ഥത്തിൽ, അതേ  പദാർത്ഥത്തിൽ മലയാളീകരിച്ച   കാവ്യമാക്കിയെടുക്കുകയാണ് .
ഇത്തരത്തിലൊരു പ്രവൃത്തി ചെയ്യുവാൻ തമ്പുരാന് വേണ്ടിവന്നത് വെറും 874 ദിവസങ്ങൾ മാത്രവും .
പദാനുപദം വിവർത്തനം , വൃത്താനുവൃത്തം പദ്യവൽക്കരണം എന്നിവ വ്യാസനേക്കാൾ വേഗത്തിൽ , വ്യാസരചനയ്ക്കു മലയാള തത്തുല്യമായി തമ്പുരാൻ നിർവ്വഹിച്ചു .
അതുകൊണ്ടാണ് കുഞ്ഞിക്കുട്ടൻ തമ്പുരാനെ അമാനുഷിക പ്രഭാവനെന്നും കേരളവ്യാസൻ എന്നും വിളിക്കുന്നത്.
കൊടുങ്ങല്ലൂർ രാജകുടുംബത്തിൽ കൊല്ലവർഷം 1040 കന്നി മാസം നാലാം തിയതി അശ്വതി നാളിലാണു് (അതായത് 1864 സെപ്റ്റംബർ 18) കുഞ്ഞിക്കുട്ടൻ തമ്പുരാൻ ജനിച്ചത് .
പിതാവ് കവിയും പച്ചമലയാളപ്രസ്ഥാനത്തിന്റെ ഉപജ്ഞാതാവുമായ വെണ്മണി പരമേശ്വരൻ (അച്ഛൻ) നമ്പൂതിരിയും മാതാവ് കൊടുങ്ങല്ലൂർ കോവിലകത്തെ കുഞ്ഞിപ്പിള്ളത്തമ്പുരാട്ടിയുമായിരുന്നു .
വളരെ നാളത്തെ കാത്തിരിപ്പിനു ശേഷം ഇരുപത്തിയൊമ്പതാമത്തെ വയസ്സിലാണ് കുഞ്ഞിപ്പിള്ള തമ്പുരാട്ടിക്ക് കുഞ്ഞുണ്ടായത്.
അതുകൊണ്ട് വളരെ ലാളനയോടെയാണ് രാമവർമ്മ വളർന്നത്.
ലാളന അധികമായതിനാൽ കുഞ്ഞിക്കുട്ടൻ എന്നും കുഞ്ഞൻ എന്നുമുള്ള ചെല്ലപ്പേരുകളിലാണ് അദ്ദേഹം അറിയപ്പെട്ടത്.
കുഞ്ഞിക്കുട്ടൻ തമ്പുരാന്റെ പിതാവിലൂടെ അർദ്ധസഹോദരനായിരുന്നു കദംബൻ എന്ന വെണ്മണി മഹൻ നമ്പൂതിരി .
കുഞ്ഞിക്കുട്ടൻ തമ്പുരാന്റെ ബാല്യകാലത്തു് കൊടുങ്ങല്ലൂർ രാജകൊട്ടാരം പാണ്ഡിത്യത്തിന്റെ കലവറയായിരുന്നു.
ഉത്തമമായ ഒരു ഗുരുകുലം എന്ന സ്ഥാനമായിരുന്നു കോവിലകം അക്കാലത്തു പുലർത്തിയിരുന്നതു്.
കേരളത്തിന്റെ നാനാഭാഗത്തുനിന്നും അനേകം വിദ്യാർത്ഥികൾ കാവ്യശാസ്ത്രാദികളിൽ പാണ്ഡിത്യം നേടുന്നതിനു് അവിടെ എത്തിച്ചേർന്നിരുന്നു.
താൻ പഠിച്ചിരുന്ന കാലത്തു് വിവിധവിഷയങ്ങളിലായി  മുന്നൂറോളം വിദ്യാർത്ഥികൾ അവിടെ താമസിച്ചുപഠിച്ചിരുന്നുവെന്നു് ആറ്റൂർ കൃഷ്ണപ്പിഷാരടി "കൊടുങ്ങല്ലൂർ ഗുരുകുലം" എന്ന ഉപന്യാസത്തിൽ പരാമർശിച്ചിട്ടുണ്ടു്.
കുടുംബഗുരുവായിരുന്ന വിളപ്പിൽ ഉണ്ണിയാശാൻ ആയിരുന്നു കുഞ്ഞന്റെ ആദ്യഗുരു.
പ്രാഥമികമായ ബാലപാഠങ്ങൾക്കു ശേഷം മൂന്നാംകൂർ ഗോദവർമ്മതമ്പുരാൻ അദ്ദേഹത്തെ കാവ്യം പഠിപ്പിച്ചു.
എന്നാൽ മൂന്നാംകൂർ തമ്പുരാൻ ഏറെത്താമസിയാതെ അന്തരിച്ചു.
തുടർന്നു് സ്വന്തം അമ്മാവനായ വിദ്വാൻ കുഞ്ഞിരാമവർമ്മൻതമ്പുരാന്റെ  പക്കൽനിന്നായി വിദ്യാഭ്യാസം.
മുഖ്യമായും വ്യാകരണം ആയിരുന്നു ഇക്കാലത്തു പഠിച്ചെടുത്തതു്.
പ്രൗഢമനോരമ , പരിഭാഷേന്ദുശേഖരം തുടങ്ങിയവയെല്ലാം അമ്മാവനിൽനിന്നാണു് അദ്ദേഹം പഠിച്ചെടുത്തതു്.
മഹാകവിയ്ക്കു് ഏറ്റവും ഇഷ്ടപ്പെട്ട വിഷയം വ്യാകരണം തന്നെയായിരുന്നു.
പിൽക്കാലത്തു് അദ്ദേഹം തന്റെ കൃതികളിൽ പലപ്പോഴും "അമ്മാവനും ഗുരുവുമാകിയ കുഞ്ഞിരാമവർമ്മാവിനെ" ഭക്തിപൂർവ്വം സ്മരിച്ചിട്ടുണ്ടു്.
തർക്കം പഠിപ്പിച്ചത് ഒരു കുഞ്ഞൻ തമ്പുരാൻ ആയിരുന്നു.
വലിയ കൊച്ചുണ്ണിത്തമ്പുരാൻ ജ്യോതിഷവുംപഠിപ്പിച്ചു .
ഏഴാമത്തെ വയസ്സിൽ തന്നെ കുഞ്ഞിക്കുട്ടൻ കവിതകൾ എഴുതാൻ തുടങ്ങി.
അക്കാലത്തു് കൊടുങ്ങല്ലൂർ താലപ്പൊലിയുടെ എഴുന്നള്ളിപ്പുസമയത്തു് വെണ്മണിയുടെ കവിസംഘം  ഭഗവതിയെക്കുറിച്ചും മറ്റും നിമിഷശ്ലോകങ്ങൾ ഉണ്ടാക്കിച്ചൊല്ലുക പതിവുണ്ടായിരുന്നു.
"ഒരു ദിവസം താലപ്പൊലിയ്ക്കു് വെണ്മണി അച്ഛൻ നമ്പൂതിരിപ്പാട് മകനെ കൂട്ടിക്കൊണ്ടുപോയി. അന്നു് കുഞ്ഞിക്കുട്ടനെക്കൊണ്ടും ഒരു ശ്ലോകമുണ്ടാക്കിച്ചതായി എനിക്കറിവുണ്ട്" - അമ്മാവൻ തമ്പുരാൻ എഴുതിയിട്ടുള്ള "കുഞ്ഞിക്കുട്ടൻതമ്പുരാൻ സ്മരണകൾ" എന്ന പുസ്തകത്തിൽ പരാമർശിക്കുന്നു.
ഏറേത്താമസിയാതെ, കവിതയെഴുത്തു് തമ്പുരാന്റെ ഹരമായിത്തീർന്നു.
സംസ്കൃതത്തിലായിരുന്നു ആദ്യകാലത്തെപദ്യനിർമ്മാണം.
രാജകുടുംബത്തിലെ കുട്ടികൾ മറ്റു കൂട്ടുകാരോടൊപ്പം അക്ഷരശ്ലോകം ചൊല്ലി മത്സരിക്കൽ അന്നത്തെ പതിവായിരുന്നു.
ഇടയ്ക്കു് പദ്യനിർമ്മാണമത്സരവും ഉണ്ടായിരിക്കും.
പഠിപ്പിന്റെ ഇടയിൽ തന്നെയാവും ഈ വിനോദവും.
ഏകദേശം പതിനാറുവയസ്സുകഴിഞ്ഞതോടെ കുഞ്ഞിക്കുട്ടനു് കവിത മാത്രമാണു ജീവിതം എന്ന നിലയായി.
മറ്റു വിഷയങ്ങളിലെ പഠിപ്പിനു ശ്രദ്ധ കുറഞ്ഞു.
സംസ്കൃതകാവ്യരചനയിൽ മുഴുകിക്കഴിഞ്ഞ അദ്ദേഹത്തെ പച്ചമലയാളത്തിന്റെ വഴിയിലേക്കു് തിരിച്ചുവിട്ടതു് പിതാവ് വെണ്മണി അച്ഛനും വൈമാത്രേയസഹോദരനായ (അച്ഛനു് മറ്റൊരു ഭാര്യയിൽ ജനിച്ച സഹോദരൻ)വെണ്മണി മഹനുമാണു് .
ഇരുപത്തിയൊന്നാം വയസ്സിൽ കൊടുങ്ങല്ലൂർ കോയിപ്പള്ളി പാപ്പിയമ്മയെ വിവാഹം ചെയ്തു.
പാപ്പിയമ്മ പതിനെട്ടു വർഷത്തിനുശേഷം മരിച്ചപ്പോൾ അദ്ദേഹം തൃശ്ശൂർ കിഴക്കേ സ്രാമ്പിൽ കുട്ടിപ്പാറുവ‍മ്മയെ വിവാഹം ചെയ്തു.
എന്നാൽ താമസിയാതെ അവരും മരണം വരിച്ചു.
സാമൂതിരി കുടുംബത്തിലെ ശ്രീദേവിത്തമ്പുരാട്ടിയേയും വിവാഹം ചെയ്തിട്ടുണ്ട്.
അവരാണ് ധർമ്മപത്നിയായി അറിയപ്പെടുന്നത്.
അറിയപ്പെട്ടിടത്തോളം, അദ്ദേഹത്തിന്റെ ഇരുപത്തിരണ്ടാമത്തെ വയസ്സിലാണു് (കൊല്ലം 1062) ആദ്യമായി ഒരു കൃതി ( കവി ഭാരതം ) പ്രകാശിപ്പിക്കപ്പെടുന്നതു്.
ഇക്കാലത്തു് മലയാളകവിതാരംഗത്തു് അഷ്ടകരൂപത്തിലും ദശകരൂപത്തിലുമുള്ള ദ്രുതകവനസംസ്കാരം കൊടുമ്പിരി കൊണ്ടിരിക്കുകയായിരുന്നു.
കുഞ്ഞിക്കുട്ടൻ തമ്പുരാൻ  ഈ മണ്ഡലത്തിൽ ഏറ്റവും ചാതുര്യമുള്ള ഒന്നാമനായിത്തന്നെ തുടർന്നു.
1065-ൽ രചിച്ച "ലക്ഷണാസംഗം" എന്ന കൃതിയിൽ അദ്ദേഹം സ്വയം തന്നെപ്പറ്റിത്തന്നെ അഭിമാനപൂർവ്വം പറഞ്ഞിരിക്കുന്നു:"നരപതി കുഞ്ഞിക്കുട്ടൻ സരസദ്രുതകവി കിരീടമണിയല്ലോ".
കോട്ടയത്തെ കവിസമാജം സംഘടിപ്പിച്ച ദ്രുതകവിതാപരീക്ഷയിൽ ഗംഗാവതരണം എന്ന അഞ്ചങ്കങ്ങളുള്ള ഒരു നാടകം അദ്ദേഹം അഞ്ചുമണിക്കൂറിനുള്ളിൽ എഴുതിത്തീർത്തു് ഒന്നാം സമ്മാനം നേടി.
ഇതോടെ, തെക്കൻ നാട്ടിലും അദ്ദേഹത്തിന്റെ പ്രശസ്തി പരന്നു.
ഗംഗാവതരണാത്തിനു മുമ്പും പിൻപുമായി അദ്ദേഹം അക്കാലത്തു് അഞ്ചെട്ടു ദ്രുതകവിതാനാടകങ്ങൾ രചിച്ചിട്ടുണ്ടു്.
1066 തുലാം 18നു് വെറും പന്ത്രണ്ടുമണിക്കൂർ സമയമെടുത്തു് രചിച്ച, പത്തങ്കങ്ങളും മുന്നൂറു ശ്ലോകങ്ങളുമടങ്ങിയ "നളചരിതം"ആണിതിൽ പ്രധാനം.
സംഭാവനകൾ സ്വതന്ത്രനാടകപ്രസ്ഥാനവും പച്ചമലയാളവും ഭാരത വിലാസം സഭ കൊല്ലവർഷം 1084(ക്രിസ്ത്വബ്ദം 1909).
ഇരിക്കുന്നവരിൽ ഇടത്തുനിന്ന് അഞ്ചാമത്തേത് കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ
പത്തൊമ്പതാം നൂറ്റാണ്ടിന്റെ അന്ത്യപാദത്തോടുകൂടി മലയാളസാഹിത്യം പുതിയൊരു പാതയിലേക്കു് പ്രവേശിക്കുകയായിരുന്നു.
കേരളവർമ്മ വലിയകോയിത്തമ്പുരാന്റെ ചുവടുപറ്റി കേരളവർമ്മ പ്രസ്ഥാനം ഒരു വശത്തും കൊടുങ്ങല്ലൂർ കോവിലകത്തിന്റെ സാഹിത്യപരിസരങ്ങളിൽ ഉരുത്തിരിഞ്ഞുവന്ന വെണ്മണി പ്രസ്ഥാനം മറുവശത്തും കാവ്യനാടകരചനകളിൽ ഏർപ്പെട്ടു.
ഇവർക്കുപുറമേ, മലയാളമനോരമ തുടങ്ങിയ പത്രമാസികാസ്ഥാപനങ്ങൾ അവതരിപ്പിച്ച പുതിയ പ്രസിദ്ധീകരണസംസ്കാരം കവിതയിൽ കൂടുതൽ ജനകീയമായ ഇടപെടലുകൾ നടക്കാനും കവികൾക്കു് പരസ്പരം രസ-നിർമ്മാണ-നിരൂപണസംവാദങ്ങളിൽ ഏർപ്പെടാനും   അവസരം നൽകി.
അച്ചടി, ആധുനികശൈലിയിലുള്ള പാഠപുസ്തകനിർമ്മാണം തുടങ്ങിയ ഘടകങ്ങൾകൂടി ഈ സക്രിയമായ പരിണാമങ്ങൾക്കു സഹായകമായി.
സംസ്കൃതനാടകകാവ്യരീതികളോട് അതിരറ്റ മതിപ്പുണ്ടായിരുന്ന കേരളവർമ്മ വലിയ കോയിത്തമ്പുരാൻ തന്റെ ശൈലിയുടെ ഗാംഭീര്യവും പ്രൗഢിയും പ്രത്യേകതയും തന്നെയാണു് മലയാളകവിത തുടർന്നുപോകേണ്ടതെന്നു വിശ്വസിച്ചു.
മലയാളത്തിലെ ആദ്യത്തെ നാടകസാഹിത്യകൃതി എന്നുപറയാവുന്ന ഭാഷാശാകുന്തളം അദ്ദേഹത്തിന്റെ രചനയായിരുന്നു.
ഇതേ വഴി പിന്തുടർന്നു് വിവർത്തനങ്ങളിലൂടെ സംസ്കൃതത്തിൽനിന്നും കടംപറ്റിത്തന്നെ ഒരു പറ്റം നാടകങ്ങൾ രചിക്കപ്പെടുകയുണ്ടായി.
എന്നാൽ ആ വഴിയേ പിന്തുടരാൻ ഏറെയൊന്നും അനുയായികൾ ഉണ്ടായിരുന്നില്ല.
അതേ സമയത്തു്, സംസ്കൃതത്തിന്റെ അതിപ്രസരത്തിനിപ്പുറത്തു്, ഭാഷാസാഹിത്യനിർമ്മിതിയിൽ ശുദ്ധമലയാളത്തിനു് അർഹമായ ഇടമുണ്ടെന്നു  വെണ്മണിപ്രസ്ഥാനം തെളിയിച്ചുതുടങ്ങി.
അതിലെ മുഖ്യസാരഥികളായിരുന്നു അച്ഛനും മകനുമായിരുന്ന വെണ്മണി പരമേശ്വരനും കദംബനും.
ഇവർക്കൊപ്പമോ ഇവരുടെ പിൻപറ്റിയോ ധാരാളം കവികളും നാടാകകൃത്തുക്കളും ഉണ്ടായി.
കൊടുങ്ങല്ലൂർ കൊച്ചുണ്ണിത്തമ്പുരാൻ, കാത്തുള്ളിൽ അച്യുതമേനോൻ, നടുവത്തച്ഛൻ നമ്പൂതിരി, ശീവൊള്ളി നമ്പൂതിരി തുടങ്ങിയ ഈ കൂട്ടത്തിലെ ഏറ്റവും തിളങ്ങിനിന്ന താരമായിരുന്നു കൊടുങ്ങല്ലൂർ കുഞ്ഞിക്കുട്ടൻതമ്പുരാൻ.
സ്വയം മികച്ച സംസ്കൃതപണ്ഡിതന്മാരായിരുന്നിട്ടുപോലും ഇവരെല്ലാം പച്ചമലയാളത്തിൽ എഴുതാൻ കൂടുതൽ ശ്രദ്ധ വെച്ചു.
കുഞ്ഞിക്കുട്ടൻ തമ്പുരാനാവട്ടെ, മലയാളത്തിന്റെ ലാളിത്യം ഏറ്റെടുത്തുകൊണ്ടാടാനുള്ള ശ്രമത്തിൽ പലപ്പോഴും പരമ്പരാഗതമായ കാവ്യലക്ഷണങ്ങളിൽ ഉപേക്ഷ പ്രകടിപ്പിക്കാൻ പോലും ധൈര്യം കാണിച്ചു.
മലയാളസാഹിത്യത്തിലേക്കു് ലഭിച്ച കുഞ്ഞിക്കുട്ടൻ തമ്പുരാന്റെ സംഭാവനകളെ ഈ പശ്ചാത്തലത്തിൽനിന്നുവേണം നോക്കിക്കാണാൻ.
കൊച്ചുണ്ണിത്തമ്പുരാൻ തുടങ്ങിവെച്ച സ്വതന്ത്രനാടകപ്രസ്ഥാനവും വെൺമണി നമ്പൂതിരിമാർ പ്രോത്സാഹിപ്പിച്ച പച്ചമലയാളശൈലിയും ഏറ്റെടുത്തു് ആ മാതൃക പിൻ‌പറ്റി ചുരുങ്ങിയ കാലത്തിനുള്ളിൽ അനേകം കൃതികൾ അദ്ദേഹം രചിച്ചു.
അടുത്ത ദശകങ്ങളിൽ മലയാളത്തിലെ ഗദ്യ-പദ്യസാഹിത്യം കൂടുതൽ സ്വാതന്ത്ര്യമാർജ്ജിക്കാനും ജനകീയമാവാനും ഇതു വഴിവെച്ചു.
മഹാകാവ്യങ്ങളിൽ നിന്നും ഖണ്ഡകാവ്യങ്ങളിലേക്കും തനതുനാടകപ്രസ്ഥാനങ്ങളിലേക്കും ഇതു വഴിവെച്ചു.
കേരളത്തിനു പരിചിതമായ ചരിത്രകഥകളേയും ഐതിഹ്യങ്ങളേയും പ്രതിപാദ്യമാക്കിക്കൊണ്ടു് കുഞ്ഞിക്കുട്ടൻതമ്പുരാൻ കവിതകളെഴുതി.
വെണ്മണിശൈലിയേക്കാൾ കുറച്ചുകൂടി പച്ചമലയാളമായിരുന്നു അദ്ദേഹത്തിന്റെ എഴുത്തു്.
സംസ്ക്ർതപദങ്ങൾ എത്ര കുറയ്ക്കാമോ അത്രയ്ക്കും കവിത മെച്ചമായിരിക്കും എന്നായിരുന്നു അദ്ദേഹത്തിന്റെ ആദർശം.
എന്നാൽ, അതൊരു നിർബന്ധം പോലെയായപ്പോൾ കവിതയ്ക്കു് കൃത്രിമത തോന്നിത്തുടങ്ങി.
ഒപ്പം തന്നെ, സംസ്കൃതപണ്ഡിതന്മാരുടെ അളവറ്റ ഗൈർവ്വാണീഭ്രമത്തിനു് അതൊരു കടിഞ്ഞാണുമായിത്തീർന്നു. 'കൂടൽമാണിക്യം', 'പാലുള്ളിചരിതം' തുടങ്ങിയ കൃതികളൊക്കെ ഈ തരത്തിൽ പെട്ടവയാണു്.
ഇരുപത്തിയെട്ടു കൊല്ലം അദ്ദേഹം ഭാഷയ്ക്കായി പ്രവർത്തിച്ചു.
പഴയ ഐതിഹ്യങ്ങൾ ശേഖരിച്ച് അവയെ കൈകാര്യം ചെയ്യുവാൻ തമ്പുരാന് പ്രത്യേക കഴിവുണ്ടായിരുന്നു.
അതിനുവേണ്ടി ഏതു വിധത്തിലുള്ള ത്യാഗവും അദ്ദേഹം സഹിക്കുമായിരുന്നു.
ശ്രീമഹാഭാരതം (ഭാഷാഭാരതം)
ഒരുലക്ഷത്തി ഇരുപത്തിഅയ്യായിരം ശ്ലോകങ്ങളുള്ള മഹാഭാരതം അദ്ദേഹം എണ്ണൂറ്റിയെഴുപത്തിനാലു ദിവസം കൊണ്ട് മലയാളത്തിലേക്കു തർജ്ജമ ചെയ്തു തീർത്തു .
ശ്രീമഹാഭാരതം എന്ന പേരിൽ അദ്ദേഹം രചിച്ച ഈ ഗ്രന്ഥം ഭാഷാഭാരതം എന്ന പേരിലും അറിയപ്പെടുന്നു.
സംസ്കൃതത്തിലുള്ള മഹാഭാരതം മലയാളത്തിലേക്ക് തർജ്ജമ ചെയ്തതാണ് കുഞ്ഞിക്കുട്ടൻ തമ്പുരാന്റെ ഏറ്റവും മഹത്സംഭാവനയായി കണക്കാക്കപ്പെടുന്നത്.
ഇത്ര ബൃഹത്തായ ഒരു കൃതി വൃത്താനുവൃത്തം-പദാനുപദം ഒരാൾ തന്നെ തർജ്ജമ ചെയ്തതിനു വേറെ ഉദാഹരണം ഇല്ല.
പച്ചമലയാളത്തിലേക്ക് സാധാരണക്കാരനു മനസ്സിലാകുന്ന ഭാഷയിൽ തർജ്ജമ ചെയ്യാൻ അദ്ദേഹം ശ്രദ്ധിച്ചിരുന്നു.
മഹാഭാരതത്തിന്റെ ഭാഗമായ ഭഗവദ്ഗീതയിലെ ആദ്യശ്ലോകത്തിന്റെ തർജ്ജമ ഇതിനുദാഹരണമാണ്.
അത് ഇങ്ങനെ ആയിരുന്നു:- സംസ്കൃതം പരിഭാഷ
ധർമ്മക്ഷേത്രേ കുരുക്ഷേത്രേ സമവേതോയുയുത്സവഃ മാമകാ പാണ്ഡവാശ്ചൈവ കിമകുർവത സഞ്ജയ
ധർമ്മക്ഷേത്രം കുരുക്ഷേത്രം, പുക്കുപോരിന്നിറങ്ങിയോർ, എൻകൂട്ടരും പാണ്ഡവരും, എന്തേ ചെയ്തിതു സഞ്ജയാ മറ്റു കൃതികൾ കവിഭാരതം അംബോപദേശം ദക്ഷയാഗ ശതകം നല്ല ഭാഷ തുപ്പൽകോളാമ്പി പാലുള്ളി ചരിതം മദിരാശി യാത്ര കൃതിരത്ന പഞ്ചകം കംസൻ കേരളം ഒന്നാം ഭാഗം ദ്രോണാചാര്യർ ( അപൂർണ്ണം) ണാസംഗം നളചരിതം ചന്ദ്രിക സന്താനഗോപാലം സീതാസ്വയം‍വരം ഗംഗാവിതരണം ശ്രീമനവിക്രമ ജയം ( സാമൂതിരി ) യെപ്പറ്റി) മാർത്താണ്ഡ വിജയം (അപൂർണ്ണം) മദുസൂദന വിജയം ഘോഷയാത്ര കവിതകൾ അയോദ്ധ്യാകാണ്ഡം ആത്മബോധം പാന ചാന പഞ്ചകം പട്ടാഭിഷേകം പാന ദോഷവിചാരം കിളിപ്പാട്ട് രാധാമാധവയോഗം വഞ്ചിപ്പാട്ട് കൊടുങ്ങല്ലൂർ ഭഗവതി കുറത്തിപ്പാട്ട് മയൂരധ്യജ ചരിതം പലവകപ്പാട്ടുകൾ ഖണ്ഡകൃതികൾ വിവർത്തനം മഹാഭാരതം - ശ്രീമഹാഭാരതം (ഭാഷ) എന്ന പേരിൽ ഭഗവദ് ഗീത - ഭാഷാ ഭഗവദ് ഗീത എന്ന പേരിൽ കാദംബരി കഥാസാരം വിക്രമോർവ്വശീയം ശുകസന്ദേശം അന്ത്യം
1088 മകരം 10നു് (ക്രി.വ. 1913 ജനുവരി 22) തന്റെ നാല്പത്തിയെട്ടാമത്തെ വയസ്സിൽ അദ്ദേഹം മരണമടഞ്ഞു.
അതിസാരവും സന്നിപാതജ്വരവും പിടിപെട്ടാണ് അദ്ദേഹം മരിച്ചത്.
മഹാഭാരതം പോലെത്തന്നെ, മറ്റു പുരാണങ്ങൾകൂടി മലയാളത്തിലേക്കു് പരിഭാഷ ചെയ്യണമെന്നു് അദ്ദേഹത്തിനു് അത്യന്തം ആഗ്രഹമുണ്ടായിരുന്നു.
“ കഴിഞ്ഞൂ ഭാരതം ഭാരമൊഴിഞ്ഞൂ വലുതൊന്നിനി
പൊഴിഞ്ഞൂറും രസാൽ വേറെച്ചുഴിഞ്ഞൂക്കിൽപ്പിടിക്കണം.
പതിനെട്ടു പുരാണങ്ങൾ പതിരറ്റു കിടക്കവേ മതി മങ്ങിച്ചീ പ്രവൃത്തി മതിയാക്കുകിൽ നഷ്ടമാം ”
എന്നാണു് ഭാരതതർജ്ജമയ്ക്കുശേഷം അദ്ദേഹം സുഹൃത്തുക്കളോടു് പറഞ്ഞിരുന്നതു്.
എന്നാൽ ആകസ്മികമായി വന്ന അസുഖവും ദേഹവിയോഗവും അദ്ദേഹത്തിന്റെ ആ മോഹം സാധിച്ചുകൊടുത്തില്ല.
കൊടുങ്ങല്ലൂരിൽ അദ്ദേഹത്തിന്റെ സ്മാരകമായി ഒരു കലാശാല സർക്കാർ ഉടമസ്ഥതയിൽ പ്രവർത്തിക്കുന്നു.
അവലംബം പുറത്തേക്കുള്ള കണ്ണികൾ കുഞ്ഞിക്കുട്ടൻ തമ്പുരാൻ - വിവരങ്ങൾ Archived 2010-05-27 at the Wayback Machine .
കൊടുങ്ങല്ലൂരിലെ സ്മാരക കലാശാലയുടെ വെബ്സൈറ്റ് Archived 2013-09-24 at the Wayback Machine .
മറ്റൊന്നു കൂടി Archived 2005-02-08 at the Wayback Machine .
കൊടുങ്കാറ്റുയർത്തിയ കാലം
ജോസഫ് ഇടമറുക് രചിച്ച ഗ്രന്ഥമാണ് കൊടുങ്കാറ്റുയർത്തിയ കാലം .
1999-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
കൊടുങ്ങല്ലൂരമ്മ
ഉദയാപ്രൊഡക്ഷന്റെ ബാനറിൽ എം. കുഞ്ചാക്കോ സംവിധാനം ചെയ്തു നിർമിച്ച മലയാളചലച്ചിത്രമാണ് കൊടുങ്ങല്ലൂരമ്മ .
ഇളങ്കോ അടികൾ രചിച്ച പ്രസിദ്ധ സംഘകൃതിയായ ചിലപ്പതികാരത്തെ ആസ്പദമാക്കി നിർമിച്ച ഈ ചിത്രത്തിന്റെ തിരക്കഥയും സംഭാഷണവും എഴുതിയത് പ്രശസ്ത സാഹിത്യകാരനായ ജഗതി എൻ.കെ. ആചാരിയാണ് .
എക്സൽ പ്രൊഡ്ക്ഷൻസ് വിതരണം നടത്തിയ ഈ ചിത്രം 1968 നവംബർ 22-ന് കേരളത്തിൽ പ്രദർശനം തുടങ്ങി.
അഭിനേതാക്കളും കഥാപാത്രങ്ങളും പ്രേം നസീർ - കോവലൻ കൊട്ടാരക്കര ശ്രീധരൻ നായർ - പാണ്ഡ്യരാജൻ തിക്കുറിശ്ശി സുകുമാരൻ നായർ - കോവലന്റെ അച്ഛൻ എസ്.പി. പിള്ള - കൊങ്കമാമ്മൻ അടൂർ ഭാസി - ചീനവ്യാപാരി ജോസ് പ്രകാശ് - ചോളരാജാവ് എൻ. ഗോവിന്ദൻകുട്ടി - തട്ടാൻ മണവാളൻ ജോസഫ് - ദ്വിഭാഷി കടുവാക്കുളം ആന്റണി - പാചകക്കാരൻ നെല്ലിക്കോട് ഭാസ്കരൻ - ഗണപതി കാലയ്ക്കൽ കുമാരൻ - ദളപതി കെ.ആർ. വിജയ - കണ്ണകി ജ്യോതിലക്ഷ്മി - മാധവി അടൂർ പങ്കജം - കൊങ്കി പിന്നണിഗായകർ കെ.ജെ. യേശുദാസ് ബാലമുരളീകൃഷ്ണ പി.ബി. ശ്രീനിവാസ് എസ്. ജാനകി പി. സുശീല അണിയറപ്രവർത്തകർ ബാനർ - ഉദയാ പ്രൊഡക്ഷൻസ് വിതരണം -  എക്സൽ ഫിലിംസ് കഥ, തിരക്കഥ, സംഭാഷണം - ജഗതി എൻ കെ ആചാരി സംവിധാനം, നിർമ്മാണം - എം കുഞ്ചാക്കോ ഛായാഗ്രഹണം -  പി ദത്ത് ചിത്രസംയോജനം -  ഡി രാമസ്വാമി കലാസംവിധാനം - ജെ ജെ മിറാൻഡ ഗാനരചന - വയലാർ രാമവർമ്മ സംഗീതം - കെ രാഘവൻ ഗാനങ്ങൾ ഗാനരചന - വയലാർ രാമവർമ്മ സംഗീതം - കെ. രാഘവൻ ക്ര.
ഗാനം ആലാപനം 1 കൊടുങ്ങല്ലൂരമ്മേ ബാലമുരളീകൃഷ്ണ 2 നർത്തകീ നിശാനർത്തകീ കെ ജെ യേശുദാസ്, പി സുശീല 3 ഭദ്രദീപം കരിന്തിരി കത്തി എസ് ജാനകി 4 ഉദയാസ്തമനങ്ങളേ കെ ജെ യേശുദാസ് 5 ഋതുകന്യകയുടെ പി സുശീല 6 മഞ്ജുഭാഷിണീ കെ ജെ യേശുദാസ് 7 സ്ത്രീഹൃദയം പി ബി ശ്രീനിവാസ് 8 കാവേരിപ്പൂമ്പട്ടണത്തിൽ ബാലമുരളീകൃഷ്ണ, പി സുശീല അവലംബം പുറത്തേക്കുള്ള കണ്ണികൾ ദി ഹിന്ദുവിൽ നിന്ന് കൊടുങ്ങല്ലൂരമ്മ ഇന്റെർനെറ്റ് മൂവിഡേറ്റാ ബേസിൽ നിന്ന് കൊടുങ്ങല്ലൂരമ്മ ചലച്ചിത്രംകാണാൻ കൊടുങ്ങല്ലൂരമ്മ (1968)
കിലിക് ചുരം
കിലിക് ചുരം (ഉയരം 4,827 മീറ്റർ അല്ലെങ്കിൽ 15,837 അടി; ചൈനീസ് : 基里克达坂; ഉർദുکلوک پاس), 2l) മിന്റാക്ക ചുരത്തിന് പടിഞ്ഞാറ്, കാരക്കോറം പർവതനിരകളിലെയും അധിനിവേശ കാശ്മീരിലെ ഗിൽജിത്-ബാൾട്ടിസ്ഥാനിലെയും ചൈനയിലെ സിൻജിയാങ് പർവതനിരകളിലെയും ഉയർന്ന പ്രദേശത്തെ ചുരമാണ്.
രണ്ട് ചുരങ്ങളും, പുരാതന കാലത്ത്, വടക്ക് നിന്ന് അപ്പർ ഹൻസ താഴ്വരയിലേക്കുള്ള (ഗോജൽ വാലി എന്നും അറിയപ്പെടുന്നു) രണ്ട് പ്രധാന പ്രവേശന മാർഗ്ഗങ്ങളായിരുന്നു.
കൂടാതെ, തെക്ക് നിന്ന് ചലച്ചിഗു താഴ്വരയിലേക്കും തഗ്ദുംബാഷ് പാമിറിലേക്കും എത്തിച്ചേരാൻ ഉപയോഗിച്ചിരുന്ന പാതകളും ഈ രണ്ട് ചുരങ്ങളായിരുന്നു.
പുരാതന കാലത്ത്, തരിം ബേസിനിൽ നിന്ന് വടക്കേ ഇന്ത്യയിലേക്കുള്ള ഹൃസ്വവും വേഗത്തിൽ സഞ്ചരിക്കാവുന്നതുമായ പാതകളായിരുന്ന മിന്റാക്ക, കിലിക് ചുരങ്ങൾ സാധാരണയായി വർഷം മുഴുവനും തുറന്നുകിടന്നുവെങ്കിലും അവ അത്യന്തം അപകടകരവും കാൽനടയാത്രക്കാർക്ക് മാത്രം അനുയോജ്യവുമായിരുന്നു.
താഷ്‌കുർഗാനിൽ നിന്ന് തെക്കൻ ദിശയിലേയ്ക്ക്  70 കിലോമീറ്ററിലധികം (40 മൈൽ) സഞ്ചരിക്കുന്ന ഒരാൾക്ക് ഇന്നത്തെ ചലച്ചിഗു നദിയായി അറിയപ്പെടുന്ന മിന്റെകെ നദീ ജംഗ്ഷനിലേക്ക് ഏത്തിച്ചേരാൻ സാധിച്ചിരുന്നു.
ഈ താഴ്‌വരയിൽ നിന്ന് ഏകദേശം 80 കിലോമീറ്റർ (50 മൈൽ) പടിഞ്ഞാറോട്ട് പോയാൽ മിന്റാക്ക ചുരത്തിലെത്താൻ സാധിക്കുകയും (30 കിലോമീറ്റർക്കൂടി (20 മൈൽ) മുന്നോട്ട് പോയാൽ, പകരമുള്ള കിലിക് പാസ്), രണ്ടു ചുരങ്ങളും അപ്പർ ഹൻസയിലേക്ക് നയിക്കുന്നതോടെ അവിടെനിന്ന് കുപ്രസിദ്ധമായ റഫീക്സ് അഥവാ “തൂങ്ങിക്കിടക്കുന്ന ഇടനാഴികൾക്ക്” മുകളിലൂടെ സഞ്ചരിച്ച് ഗിൽഗിറ്റിലേക്കും തുടർന്ന് കാശ്മീർ, ഗാന്ധാരൻ സമതലങ്ങളിലേക്കും എത്തിച്ചേരാൻ സാധിച്ചിരുന്നു.
ഭാരമേന്തിയ മൃഗങ്ങളെ മിന്റാക്ക, കിലിക്ക്  ചുരങ്ങൾക്ക് മുകളിലൂടെ അപ്പർ ഹൻസയിലേക്ക് കൊണ്ടുപോകാമെങ്കിലും (രണ്ട് ചുരങ്ങളും വർഷം മുഴുവനും തുറന്നിരിക്കും), പിന്നീട് ചമുട്ടുകാരുടെ സഹായത്തോടെ ഗിൽജിറ്റിലേയ്ക്ക് (ചെലവേറിയതും അത്യന്തം അപകടകരവുമായ ഒരു നടപടി) ചുമന്നു കയറ്റേണ്ടി വരും.
അവിടെ നിന്ന് വീണ്ടും ചരക്കുകൾ ഭാരം വഹിക്കുന്ന മൃഗങ്ങളുടെ മേൽ കയറ്റി കിഴക്കോട്ട് കശ്മീരിലേയ്ക്കും, തുടർന്ന് തക്‌സിലയിലേക്കും (ഒരു നീണ്ട പാത), അല്ലെങ്കിൽ ജലാലാബാദിലേക്കോ പെഷവാറിലേക്കോ സ്വാത് വഴി താരതമ്യേന എളുപ്പത്തിൽ പ്രവേശനം നൽകുന്ന പടിഞ്ഞാറ് ചിത്രാലിലേക്കും കൊണ്ടുപോകാൻ കഴിയുന്നു.
ഹിമപാതത്തിന്റെ സമീപകാല ആധിക്യം വരെ, പുരാതന കാലത്ത് പ്രധാനമായും ഉപയോഗിച്ചിരുന്നത് മിന്റാക്ക ചുരത്തിലൂടെയുള്ള യാത്ര ആയിരുന്നു.
മിന്റാക ചുരം ഹിമപാതത്താൽ മൂടിയശേഷം വിശാലവും ഹിമാനികൾ ഇല്ലാത്തതും കാരവൻ മൃഗങ്ങൾക്ക് മതിയായ മേച്ചിൽപ്പുറം നൽകിയിരുന്നതുമായ കിലിക് ചുരം ചൈനയിൽ നിന്നും അഫ്ഗാനിസ്ഥാനിൽ നിന്നുമുള്ള യാത്രാസംഘങ്ങൾ ഇഷ്ടപ്പെടുന്നു.
ഹൻസിയിലെ പവിത്രമായ പാറയിൽ ശാക , പഹ്‌ലവ ഭരണാധികാരികളെ പരാമർശിക്കുന്ന ഖരോഷ്തി ലിഖിതങ്ങൾക്കൊപ്പം കുതിരപ്പടയാളിയേയും വരയാടുകളേയും ചിത്രീകരിക്കുന്ന നിരവധി ശിലാചിത്രങ്ങൾ ഉണ്ട്.
ബിസി ഒന്നാം നൂറ്റാണ്ടിൽ തക്സില പിടിച്ചെടുക്കുന്നതിന് ആദ്യ ഇന്തോ-സിഥിയൻ രാജാവായിരുന്ന മൗയെസ് ഉപയോഗിച്ചത് മിന്റാക്ക അല്ലെങ്കിൽ കിലിക് ചുരങ്ങളിലൂടെയുള്ള കാരക്കോറം മാർഗ്ഗമായിരിക്കാമെന്ന് ചരിത്രകാരന്മാർ വിലയിരുത്തുന്നു.
1890-കളിൽ, റഷ്യയ്‌ക്കെതിരായ ഗ്രേറ്റ് ഗെയിമിന്റെ ഭാഗമായി ബ്രിട്ടീഷുകാർ ചുരത്തിന് സമീപം ഔട്ട്‌പോസ്റ്റുകൾ സ്ഥാപിച്ചു.
ഈ പ്രദേശം സർവേ ചെയ്യുകയും റഷ്യൻ അധിനിവേശമുണ്ടായാൽ കിലിക് പാസ് എളുപ്പത്തിൽ പ്രതിരോധിക്കാൻ സാധിക്കുമായിരുന്നു.
ഇത് പ്രദേശത്തെ അതിർത്തി നിർണ്ണയത്തെയും സ്വാധീനിച്ചിരിക്കാം.
ഖുഞ്ജെരാബ് ചുരത്തിന് മുകളിലൂടെ പുതിയ കാരക്കോറം ഹൈവേ നിർമ്മിച്ചതുമുതൽ, ചുരം ഉപയോഗശൂന്യമായി.
2010-കളുടെ അവസാനത്തിൽ, പാകിസ്ഥാൻ കൈവശത്തിലുള്ള അധിനിവേശ പ്രദേശത്തെ കിലിക് പാസിലേക്ക് ടൂറുകൾ വാഗ്ദാനം ചെയ്യുന്ന ചില ട്രക്കിംഗ് കമ്പനികളുണ്ട്.
ചൈനയുടെ ഭാഗത്ത്, കിലിക് ചുരത്തിന് ചുറ്റുമുള്ള മുഴുവൻ താഴ്വരയും സന്ദർശകർക്കുമുന്നിൽ‌ കൊട്ടിയടയ്ക്കപ്പെട്ടിരിക്കുന്നുവെങ്കിലും തദ്ദേശീയർക്കും പ്രദേശത്തെ ഇടയന്മാർക്കും ഇവിടെ പ്രവേശനം അനുവദിച്ചിരിക്കുന്നു.
കിലിച് ഖാൻ ഇംഗ്ലീഷ് വിലാസം https://ml.wikipedia.org/wiki/Kilich_Khan
ക്വാജാ അബീദ് സിദ്ദിഖിക്ക് മുഗൾ സാമ്രാട്ട് ഷാജഹാൻ നൽകിയ ബഹുമതിയാണ് “കിലിച് ഖാൻ”.
ഷാജഹാനേയും ഔറംഗസേബിനേയും വിശ്വസ്തതയോടെ സേവിച്ച കിലിച് ഖാൻ ഔറംഗസേബിൻറെ പ്രമുഖ സേനാനായകനായി.
കിലിച് ഖാൻറെ പൗത്രനായ മീർ ഖമറുദ്ദിൻ സിദ്ദിഖിയാണ് അസഫ് ജാ രാജവംശം സ്ഥാപിച്ചതും അസഫ് ജാ ഒന്നാമൻ എന്ന പേരിൽ   ആദ്യത്തെ ഹൈദരാബാദ് നിസാമായി പദവിയേറ്റതും.
ക്വാജാ അബീദ് സിദ്ദിഖിയുടെ ജനനം,  സമർഖണ്ഡിലെ അഡിലാബാദിലായിരുന്നു.
കുടുംബക്കാർ  തലമുറകളായി   ഇസ്ലാം മതപണ്ഡിതരായിരുന്നെങ്കിലും അബീദ് സിദ്ദിഖി യോദ്ധാവാകാനാണ് തീരുമാനിച്ചത്.
1655- ൽ അബീദ് സിദ്ദിഖി മക്കയിലേക്ക് ഹജ്ജിനു പുറപ്പട്ടു.
യാത്ര ഇന്ത്യ വഴിക്കായിരുന്നു.
ഷാജഹാനെ കാണുകയായിരുന്നു മുഖ്യ ഉദ്ദേശം.
ഈ കൂടിക്കാഴ്ച്ച സിദ്ദിഖിക്ക്  വളരെ ഗുണകരമായി ഭവിച്ചു.
അബീദ് സിദ്ദിഖിയുടെ കഴിവുകളിൽ മതിപ്പു തോന്നിയ ഷാജഹാൻ,  കിലിച് ഖാൻ (ഖഡ്ഗി, വാൾക്കാരൻ ) എന്ന ബഹുമതിയും മേലങ്കിയും സിദ്ദിഖിക്ക് സമ്മാനിച്ചു.
കൂടാതെ, ഹജ്ജു കഴിഞ്ഞു തിരിച്ചു വരുമ്പോൾ തൻറെ സ്വന്തം സേവകസംഘത്തിൽ ജോലിയും വാഗ്ദാനം ചെയ്തു.
ഔറംഗസേബിനോടൊപ്പം
1658- ൽ ഹജ്ജു കഴിഞ്ഞ് ഹാജി ക്വാജാ അബീദ് സിദ്ദിഖി ഇന്ത്യയിൽ തിരിച്ചെത്തിയപ്പോഴേക്കും ഷാജഹാൻറെ പുത്രന്മാർ തമ്മിൽ സിംഹാസനത്തിനു വേണ്ടിയുളള അവകാശത്തർക്കം മൂർദ്ധന്യത്തിലെത്തിയിരുന്നു.
സിദ്ദിഖി ഔറംഗസേബിൻറെ പക്ഷം ചേർന്നു.
മേയ് 28, 1658-ൽ സമുഗറിൽ വെച്ച് ഷാജഹാൻറെ മൂത്ത പുത്രനും കിരീടാവകാശിയുമായ ദാരാ ഷിക്കോവിനെതിരായി ഔറംഗസേബും മുറാദ് ബക്ഷും ഒത്തുചേർന്നു നടത്തിയ പോരാട്ടത്തിൽ കിലിച് ഖാൻ  നിർണ്ണായക പങ്കു വഹിച്ചു.
സന്തുഷ്ടനായ ഔറംഗസേബ് സദ്ര് ഉ സദർ എന്ന ബഹുമതി സമ്മാനിച്ചു.
ക്രമേണ ഔറംഗസേബിൻറെ വിശ്വസ്ത സേനാനായകരിലൊരാളായി ഉയരുകയും ചെയ്തു.
ഹിന്ദുസ്ഥാൻ മുഴുവനായും സ്വന്തം അധീനതയിലാക്കണമെന്ന ഔറംഗസേബിൻറെ സ്വപ്നം യാഥാർഥ്യമാക്കുന്നതിന് കിലിച് ഖാൻ അനേകം യുദ്ധങ്ങൾ നടത്തി.
ഇതിൽ ഏറ്റവും പ്രധാനമായതായിരുന്നു ഡക്കാൻ ദൗത്യം.
ഈ ശ്രമത്തിൽ കിലിച് ഖാന്റെ പുത്രൻ സഹാബുദ്ദിൻ സിദ്ദിഖിയും പിതാവിനോടൊപ്പം ഉണ്ടായിരുന്നു.
1687-ൽ ഗോൽക്കൊണ്ട കോട്ട പിടിച്ചെടുക്കാനായി പിതാവും പുത്രനും ചേർന്നു പദ്ധതി ആസൂത്രണം ചെയ്തു.
പക്ഷെ ഇതു നടപ്പാക്കുന്നതിനിടയിൽ കിലിച് ഖാന് മാരകമായി മുറിവേറ്റു.
അല്പ ദിവസങ്ങൾക്കകം മരിക്കുകയും ചെയ്തു.
ഗോൽക്കൊണ്ട കോട്ടക്കു സമീപം ഹിമായത് സാഗർ എന്ന തടാകത്തിനടുത്തായാണ്  കിലിച് ഖാൻ അടക്കം ചെയ്യപ്പെട്ടത്.
അവലംബം Zubrzycki, John.
(2006) The Last Nizam: An Indian Prince in the Australian Outback .
Pan Macmillan, Australia.
ISBN 978-0-3304-2321-2 .
http://www.maharashtra.gov.in/pdf/gazeetter_reprint/History-III/chapter_8.pdf പുറത്തേക്കുള്ള കണ്ണികൾ
കിലീക്യാ അർമേനിയൻ ഓർത്തഡോക്സ് കാതോലിക്കാസനം ഇംഗ്ലീഷ് വിലാസം https://ml.wikipedia.org/wiki/Holy_See_of_Cilicia
അർമേനിയൻ ഓർത്തഡോക്സ് സഭയുടെ രണ്ടു കാതോലിക്കേറ്റുകളിൽ ഒന്നാണ് അർമീനിയൻ ഓർത്തഡോക്സ് സഭയുടെ സിലിഷ്യാ സിംഹാസനം .
(കാതോലിക്കോസേറ്റ് ഓഫ്  ദ ഗ്രേറ്റ് ഹൗസ് ഓഫ് സിലിഷ്യ ).
അരാം പ്രഥമൻ കെഷീഷിയൻ ആണ് ഇപ്പോൾ ഇവിടുത്തെ കാതോലിക്കോസ് .
സിലിഷ്യയിലെ  കാതോലിക്കോസിനു് സമ്പൂർണ സ്വയംഭരണാവകാശമുണ്ടെങ്കിലും സംയുക്ത അർമീനിയൻ ഓർത്തഡോക്സ് സഭയിലെ പ്രാഥമികതയനുസരിച്ച് രണ്ടാം സ്ഥാനമാണു്.
1930 മുതൽ ആസ്ഥാനം ലെബാനോനിലെ ബെയ്റൂട്ടിനടുത്തുള്ള അന്റേലിയാസ് .
കിലുകിലുക്കം
ബാലചന്ദ്രമേനോൻ സംവിധാനം ചെയ്ത് എസ്. കുമാർ നിർമ്മിച്ച 1982 ലെ ഇന്ത്യൻ മലയാള ചിത്രമാണ് കിലുകിലുക്കം .
ചിത്രത്തിൽ ബാലചന്ദ്ര മേനോൻ , ശാന്തി കൃഷ്ണ , സുകുമാരി , വേണു നാഗവള്ളി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ചിത്രത്തിന് സംഗീത സ്കോർ ജോൺസണാണ് .
ഓ എൻ വി കുറുപ്പ് ഗാനങ്ങളെഴുതി കഥാംശം
മലയാളി അസോസിയേഷന്റെ പരിപാടികൾക്കായി ട്രെയിൻ സ്റ്റേഷനിൽ കലാകാരന്മാരുടെ വരവിനായി മഹേന്ദ്രൻ ( ബാലചന്ദ്ര മേനോൻ ) ധനികനും ധീരനുമായ ഒരു ബിസിനസുകാരൻ കാത്തിരിക്കുന്ന കഥയാണ് ബാംഗ്ലൂരിൽ ഒരുങ്ങുന്നത്.
ഐലന്റ് എക്സ്പ്രസിൽ എത്തുന്ന ആരെയും അദ്ദേഹത്തിന് കണ്ടെത്താനായില്ല.
ക്ലാസിക്കൽ നർത്തകി അഞ്ജലി ( ശാന്തി കൃഷ്ണ ), അമ്മ ( സുകുമാരി ), സഹോദരൻ ജംബു ( മണിയൻപില്ല രാജു ) എന്നിവർ പിന്നീട് ട്രെയിനിൽ എത്തുന്നു.
കടന്നുപോകുന്ന മുരളി ( വേണു നാഗവള്ളി ) എന്ന യുവാവ് മുമ്പത്തെ പ്രോഗ്രാമിൽ നിന്ന് അഞ്ജലിയെ തിരിച്ചറിഞ്ഞ് അവരുടെ ഹോട്ടലിൽ എത്താൻ സഹായിക്കുന്നു.
മഹേന്ദ്രൻ അവരെ ഹോട്ടലിൽ കണ്ടുമുട്ടി ഉടൻ തന്നെ അഞ്ജലിയിലേക്ക് ആകർഷിക്കപ്പെടുന്നു.
ഷോ നീട്ടിവെച്ചിട്ടും, അഞ്ജലിയെയും കുടുംബത്തെയും താമസിച്ച് നഗരത്തിന് ചുറ്റും കൊണ്ടുപോകാൻ മഹേന്ദ്രൻ നിർബ്ബന്ധിക്കുന്നു.
തന്റെ സമ്പത്തും സ്വാധീനവും അഞ്ജലിയോടും കുടുംബത്തോടും കാണിക്കാൻ അദ്ദേഹം ശ്രമിക്കുന്നു.